**Fm billard / karambole 2019:**

I weekenden d. 9.– 10. november var det igen blevet tid til FM i billard/karambole, som igen i år blev afholdt af IF Posten Ålborg i Solsidens billardklub i Ålborg.

22 spillere var tilmeldte i alt, hvoraf de fleste kom om lørdagen.

Lørdag kl 12 bød Peter velkommen. Og så var det ellers i gang med holdturneringen og de første karambole-kampe.

Der blev spillet stort set uafbrudt indtil kl 19. På dette tidspunkt manglede der kun finale kampen i holdturneringen

Kl 19 var det blevet tid til aftensmad, som altid er supergod mad bestående af flæskesteg med brun sovs og kartofler og risalamande til dessert, hvor Kim fra Ålborg var den heldige vinder af mandelgaven

Efter maden stod den på hyggebillard, indtil de fleste omkring kl 22 – 23 gik til ro.

Søndag morgen kl 9 var det tid til at gå i gang igen. Først blev der spillet den manglende finale for holdturneringen. Og derefter var det så i gang med de individuelle kampe og de sidste karambole kampe. Allan fra Sorø nåede desværre kun et par enkelte kampe, inden han måtte trække sig p.g.a. en fibersprængning i baglåret ( så kom ikke og sig, at billard ikke er en ekstremsport ). Efter et pænt farvel til Allan fortsatte de mange kampe. Det blev en lidt lang dag. Den sidste kamp var færdig ca. 21.30, og efter endt præmieoverrækkelse, kunne vi omkring kl 22 sige tak for denne gang og på gensyn næste år.

Til næste år viil planlæggerne prøve at arbejde lidt på, at man evt. starter lidt tidligere lørdag morgen, så det ikke bliver så sent om søndagen. da vi var nogen, der først var hjemme omkring kl halv 2 om natten. Lidt sent når man skal op på arbejde.

Men alt i alt og som altid en superhyggelig weekend.

Vindere af holdturneringen:

1 Vejle/sønderborg

2 Horsens/Tåstrup

Vindere af individuel:

1 Ronnie Jørgensen

2 Freddy Larsen

3 Svend panse

4 Anders Vejstrup

Vindere af karambole

A-rækken

1 Børge Jensen

2 Ronnie Jørgensen

B-rækken

1 Henrik Andersen

2 Kim Madsen